Sixto Cortina (Traducción)
Cola primavera, llega ún de los espectáculos visuales más llamativos de la redolada de la Comarca de la Sidra, el floriamientu de los mazanales. Los pumares enllenen de color, ufiertando a vecinos y turistes una estampa única y digna de ser disfrutada. Ye por eso que, dende va unos años, l'área de Turismu de la Mancomunidá de la Sidra vien entamando una serie d'actividaes alredor d'esti fenómenu de la naturaleza. Nesta ocasión, el programa desenvolveráse esti fin de selmana, los díes 27 y 28 d'abril.
Los usuarios van poder facer una visita empobinada a una pumarada en flor, p'afayar tolos secretos del cultivu del mazanal, el sábadu 27 a partir de les 11.00 hores. El puntu d'alcuentru va ser la Oficina de Turismu de Nava y, como asocede con toles actividaes programaes, va facer falta inscribise primeramente al traviés de la web de la mancomunidá.
Pa les 12.00 hores hai una visita al llagar Sidra Cortina, de Villaviciosa, que va rematar con una degustación de productos. Yá de tarde, a les 16.00 hores, el Muséu Xurásicu d'Asturies, allugáu en Colunga, va acoyer un taller d'ellaboración de xoyes con derivaos naturales de mazana. La xornada del sábadu va rematar en Sariegu, onde a les 18.00 hores hai programada otra visita empobinada a una pumarada. Nesti casu, el puntu d'alcuentru va ser frente a la Casa de la Cultura de Vega.
El domingu, l'actividá marcha pa Cabranes, con un taller d'ellaboración de xabones artesanales con esencies naturales de mazana, a les 11.00 hores. Al mediudía, va tener llugar la última visita empobinada a una pumarada, que nesti casu va tar allugada en Bimenes. En tou momentu, los participantes van tener tiempu abondo pa fotografiase ente flores y conocer daqué más sobre la cultura sidrera asturiana.
Amás, los que quieran van poder facer el so propiu tour virtual pol floriamientu del mazanal, gracies a una aplicación online desarrollada va unos años pola mancomunidá y qu'esta disponible na so web.
Como complementu, permunchos establecimientos de la Comarca de la Sidra ellaboraron unos deliciosos menúes sidreros. Estos son la Casería del Palacio Marqués de Casa Estrada (Bimenes); Entreviñes y Hotel Palacio de Luces (Colunga); El Corralín de Campanal, El Empalme, Plaza y Prida (Nava), y Artiem (Villaviciosa).
Toles persones que presenten el ticket de tener consumíu ún de los menúes de la Selmana del Floriamientu del Mazanal van tener entrada reducida nos museos de la Sidra (Nava), la Escuela Rural (Cabranes) y Xurásicu y Centru d'Interpretación Sierra del Sueve (Colunga), amás de nel conxuntu monumental de Valdediós (Villaviciosa).
"Cola ayuda de la Conseyería de Cultura, Política Llingüística y Turismu del Principáu d´Asturies".
- Demoledor escrito de la Comisión Europea: asegura que la prórroga del peaje del Huerna fue ilegal
- Las reacciones en Asturias al anuncio de Pedro Sánchez: del "no todo vale" de Barbón, al "victimismo" de Queipo
- Novedades en la obra del nudo de Serín: así queda la circulación
- Estas son las obras que mejorarán el trazado del AVE en Asturias: el calendario que maneja el Gobierno regional
- Por qué una válvula fabricada con tejido de cerdo pone al HUCA a la vanguardia mundial: "Este hospital va a más
- Detenida por estafar 70.000 euros a ancianos en Oviedo y Pola de Siero
- PP, PNV y Junts votan debatir sobre el lobo, con el PSOE en contra sin "fugas" asturianas
- El HUCA implanta por primera vez en España válvulas fabricadas con tejido porcino de última generación